Downloaded from YTS.BZ
Official YIFY movies site: YTS.BZ
Tervetuloa Borneon ja Sumatran viidakoihin.
Kun tutkimusmatkailijat saapuivat tänne,
sademetsistä löytyi paljon yllätyksiä.
Ryömiviä yllätyksiä.
Lehteviä yllätyksiä.
Värikkäitä, terävänokkaisia yllät… Oho! Tuo oli yllätys.
Kaikkialla oli uusia ja hämmästyttäviä asioita.
Mutta korkealla niiden yläpuolella, siis tosi korkealla,
oli kaikkein yllättävin ja salaperäisin yllätys.
Olennot, joita pystyi vain kuulemaan ja joita toisinaan näki vain vilaukselta.
Paikallisten asukkaiden mukaan
puiden latvoissa asuu "metsän kansa".
Heidän omalla kielellään orang hutan.
Salaperäiset yksineläjät piiloutuivat välttääkseen työvelvollisuuden.
He olivat oikeassa siinä, että täällä asuu läheinen sukulaisemme,
mutta väärässä kaikesta muusta.
Puiden latvukset ovat täynnä hahmoja, jotka elelevät yhdessä seurustellen.
Käyttäydy kunnolla, kaveri.
Tämä on tarina nuoresta naaraasta nimeltä Indah,
joka lähtee tutkimaan vilkasta viidakkoa.
Indah on 9-vuotias,
orankien iässä siis teini.
Ja toisin kuin tarinoissa kerrotaan, se on erittäin ahkera.
Indah ja sen emo Diann sekä pikkuveli Bimo
etsivät ahkerasti mitä tahansa syötävää.
Hedelmät ovat parhaita,
mutta jos niitä ei ole saatavilla,
piikkiset rottinkikasvit saavat kelvata.
Kaksivuotias Bimo maistaa sitä.
Piikikäs eväs ei ole yhtä hyvää kuin äidinmaito,
mutta sen on opittava, mitä on turvallista syödä.
Indah ei ole juonut maitoa enää pitkään aikaan,
mutta se pysytteli emon lähellä lähes kymmenen vuotta
oppiakseen viidakon tavoille.
Ja perhe-elämän mukavuuden ja turvallisuuden vuoksi.
Se on tavallista orankien keskuudessa, onhan niillä villieläimistä pisin lapsuus.
Indah on oppinut jo melkein kaiken, mitä voi.
Hyvin se pärjää.
Matkan varrella karttuu virheitä,
mutta on parempi mokailla silloin, kun emo on paikalla.
Niiden perheyhteisö on edelleen vahva,
mutta Indahin kannalta kaikki alkoi muuttua,
kun pikkuveli syntyi.
1,5 VUOTTA AIEMMIN
Indahin kannalta mikään ei ollut enää entisellään Bimon synnyttyä.
Olihan se söpö kuin mikä,
mutta Bimo näytti saavan kaiken huomion,
eikä Indah voinut muuta kuin katsoa sivusta.
Orankivauvat ovat melko avuttomia.
Emon piti siis kantaa pikku-Bimoa mukanaan kaikkialle.
Se vain tarttui kiinni turkkiin ja yritti pysyä kyydissä.
Miksi se on niin ärsyttävän söpö?
Vastasyntyneen hoitaminen viidakossa on niin hankalaa,
että Diann omistaa suurimman osan ajastaan Bimolle.
Toiseksi tuleminen oli asia, johon Indah joutui tottumaan.
NYKYPÄIVÄ
Kuten kaikki vanhemmat sisarukset,
Indah on oppinut rakastamaan Bimoa.
Se on tarpeeksi vanha olemaan hetken itsekseen
ja on alkanut leikkiä, ja se on paljon hauskempi.
Diann vetää Bimon takaisin, jos tämä joutuu vaikeuksiin,
ja valmistaa sitä elämää varten,
joka uroksella tulee olemaan hyvin erilainen kuin Indahin.
Hauskoja aikoja,
mutta kaikki naapuruston asukkaat eivät halua käyttäytyä kiltisti.
Korkea-arvoisin naaras Ruby
ja sen poika Rafi ovat viidakon silmäätekeviä,
jolla on oikeus valita aina ensimmäisenä.
Diann perheineen joutuu tyytymään tähteisiin.
Vain muutamissa puissa on enää hedelmiä,
ja Ruby ahmii ne kaikki.
Se on poikineen kuin viidakon kuninkaallinen.
Jopa pikku Rafilla on oikeus hedelmiin ennen Diannia.
Näin on aina ollut.
Se tekee jo muutenkin vaikeasta viidakosta Indahille vieläkin vaikeamman.
Kun nämä hedelmät on syöty,
kukaan ei tiedä, milloin saa lisää
ja milloin se ja perhe saavat vihdoin kunnon aterian.
Syötäväksi kelpaavan tunnistaminen on oppimisprosessi.
Niin on myös sen saavuttaminen.
Toisin kuin useimmissa sademetsissä, täällä ei ole yhtenäistä latvustoa.
Puut ovat kaukana toisistaan, eikä välillä ole oksia tai köynnöksiä.
Se tekee niiden välillä siirtymisestä vähän kuin estejuoksua.
Voisi kavuta alas ja kävellä maassa,
mutta en usko, että se on kovin hyvä idea.
Sumatran tiikereitä on luonnossa jäljellä vajaat 400,
mutta yksikin riittää syömään saalin suihinsa.
Ehkä se ei ollutkaan töihin joutumisen pelko,
joka piti orangit puiden latvoissa.
Maata pitkin matkustaminen sopii joillekin,
mutta paras tapa liikkua puiden välillä on lentää,
tai edes jäljitellä sitä,
kuten nämä sumatransurelit.
Gibbonit heilauttavat itsensä välimatkojen yli pitkillä, vahvoilla käsivarsillaan.
Hyvin vaikuttavaa.
Sitten tilanne muuttuu todella oudoksi.
Mitä tuo kaveri aikoo?
Oho!
Tämä on ainoa paikka maailmassa, joissa käärmeet voivat liitää.
Minä en ainakaan
halua seistä sen alla, kun se laskeutuu.
Onneksi nämä kaverit ovat paljon kiinnostuneempia
draco-liskojen kuin kertojien saalistamisesta.
Mutta arvatkaa mitä.
Nekin osaavat liitää
ja vielä pidemmälle.
Vielä pitää hoitaa laskeutuminen.
Hyvät pisteet.
Siistit muuvit.
Mutta orankien kohdalla se on hieman vaikeampaa.
Ne ovat suuria ja painavia,
ja korkeimmat oksat ovat
epäluotettavia.
Koosta riippumatta
on hahmotettava oma painonsa.
Orangit putoavat lujempaa kuin mehiläiset,
puiden latvoissa liikkuminen on siis osattava oikein.
Eikä sitä opi nopeasti.
Ensin seiväshyppy.
Kontrolloitu heilahdus.
Ja tuo.
Sekä silta.
Emojen suosikki vauvojen kuljettamiseen.
Ne, jotka hallitsevat puiden latvoissa seikkailun,
voivat valita suorempia reittejä
ja säästää aikaa ja energiaa.
Bimo kyllä voisi olla hieman yhteistyöhaluisempi.
Mikä Indahin isän rooli tässä kaikessa on?
Bintang
on alueen 90-kiloinen hallitseva uros.
Sillä on oma tapansa säästää energiaa.
Sen huuto kantaa viidakossa kilometrejä, eikä sen tarvitse itse liikkua.
Huuto karkottaa kilpailevat urokset ja houkuttelee ihastuneita naaraita.
Jatka samaan malliin.
Tämä naaras on kiinnostunut.
Uroksen lautasmaiset kasvot saattavat auttaa ohjaamaan näitä ääniä,
mutta vielä tärkeämpää on,
että se viestittää muille uroksille olevansa alueen kuningas.
Jos se ei vielä käynyt selväksi,
se voi myös levittää viestiään
kaatamalla puita vaivattomasti.
Lähes vaivattomasti.
Pum!
Se kertoo koko muulle viidakolle, ettei ole mikään heittopussi.
Bintangin aiheuttamat vahingot auttavat myös malaijikarhua.
Se saattaa tarvita vähän apua.
Se osaa kiivetä puuhun, mutta ottaa ruuan mieluummin valmiiksi toimitettuna.
Sen paksu nahka suojaa vihaisten mehiläisten pistoilta
sen etsiessä niiden toukkia ja jopa hunajaa.
Bintang näyttää ottavan siitä oppia.
Ongelma on, että nämä eivät ole mehiläisiä.
Ne ovat ampiaisia.
Ampiaiset eivät tuota hunajaa.
Mutta maistuvat ihan hyviltä.
Hieman tulisia, mutta tutustumisen arvoisia.
Juu, ei hunajaa.
Mutta melkoisesti kipua.
Osa siitä on itse aiheutettua.
Bintang saattaa olla pomo,
mutta se ei tunnistaisi huonoa ideaa, vaikka se olisi nenän edessä.
Etkö oppinut mitään emoltasi, Bintang?
Kun hedelmät ovat loppuneet,
orangit ovat levittäytyneet laajalle etsimään muuta ravintoa.
Indahilla on edessään vaikea päätös.
Se on valmis lähtemään kotoa.
Mutta kun ruokaa on niin vähän, nyt on huonoin mahdollinen hetki lähteä.
Jos se ei lähde nyt,
kaikki ruoka, jonka perhe löytää, on jaettava.
Emo jakaa jo ruuan Bimon kanssa.
Jos Indah lähtee,
sen on luotettava itseensä löytääkseen ruokaa omin voimin.
Lopulta se päättää lähteä.
Se ei mene kauas.
Vain laakson poikki.
Sinne emo ei ole sitä koskaan vienyt.
Indah on löytänyt oman paikkansa parin kilometrin päästä.
Yksin asuminen on iso askel.
Se on aina elänyt emon rinnalla.
Diann on valmentanut sitä hyvin, mutta se oli vain harjoittelua.
Vaara on nyt hyvin todellinen.
Nyt kun se on valinnut paikkansa, sen on totuttava uuteen kotiinsa
ja alettava soveltaa oppimaansa käytännössä.
Ensimmäistä kertaa sen elämässä
kukaan ei ole auttamassa.
Viidakossa
on viisasta mennä nukkumaan ennen pimeän tuloa.
Diann ryhtyy rakentamaan illan pesää.
Se aloittaa perustuksista
taivuttamalla ja kietomalla oksia pohjan muodostamiseksi.
Oppipoika seuraa.
No niin, Bimo.
Jokaisen lapsen täytyy oppia petaamaan sänkynsä.
Sitten lisätään vähän pehmusteita.
Pohjan jälkeen turvakiskot.
Pohja, Bimo. Rakennamme pohjaa.
Ei vaikuta turvalliselta.
Mutta sillä ei ole väliä niin kauan, kun emo on lähettyvillä.
Aina voi kiivetä emon kylkeen.
Parempi niin, kuin herätä maasta.
Tietysti emo on tehnyt pesän, jossa on tilaa kahdelle.
Diann ja Bimo eivät ole ainoat, jotka käyvät nukkumaan.
Lähellä Indah rakentaa ensimmäistä pesäänsä itse.
Se aloitti opinnot Bimon iässä.
Tämä on kuitenkin ensimmäinen kerta ilman valvontaa.
Pohja on valmis.
Pehmusteet on lisätty.
Turvakaiteet ovat sivuilla.
Ei hassumpaa.
Rubyn pesäpaikka on kuningattarelle sopiva.
Rafi pitää ylellisestä elämästä korkeuksissa, mutta ei voi nukkua siellä.
Se on yhtä vastahakoinen menemään nukkumaan kuin useimmat lapset.
Rafi!
Mukava pesä täällä ylhäällä on ehdoton välttämättömyys.
Tai, no.
Tuo ei näytä mukavalta eikä edes tarpeeksi suurelta.
Nuku hyvin, Bintang.
Kun saapuu yö,
uudet olennot heräävät.
Jos entisaikojen tutkimusmatkailijat ihmettelivät päivällä liikkuvia eläimiä,
he olivat varmaan ihmeissään siitä, mitä yöllä tapahtuu.
Pitkäpyrstöiset kuuyökköset.
Etikkaa ruiskuttavat siimaskorpionit.
Puugekot valtavine silmineen.
Mikään täällä ei ole aivan odotusten mukaista.
Ja tämä kaveri, liitävä sammakko.
Liitäviä sammakkoja
en osannut odottaa.
Ei hätää, Indah. Ne eivät ole vaarallisia.
Hidaslorit.
Apinan yöllinen sukulainen
ja maailman ainoa myrkyllinen kädellinen.
Myrkky on hyödyllinen puolustuskeino,
koska hidaslori on nimensä
ja luonteensa mukaisesti hidas.
Tosin urokset osaavat olla nopeita,
jos ne lähestyvät poikastaan suojaavaa emoa.
Tai no,
hidasloriksi nopeita.
Luonnon taianomaista aamukonserttia
johtaa gibbonien mieleenpainuva kuoro.
Ei ihme, että ennen uskottiin
latva-asukkien
osaavan puhua.
Ääni kantautuu pidemmälle tiheän sumun läpi.
Silloin Bintangille avautuu tilaisuus
saada äänensä kuuluville.
Mutta tänään
joku uusi kuuntelee salaa.
Ulkopuolinen,
joka etsii uutta valtakuntaa.
Vaikka se on useiden kilometrien päässä,
Bintangin pitkä huuto
paljastaa sen sijainnin
ja päivän matkasuunnitelman.
Uusi tulokas hiipii sisään hiljaa.
Jos se pystyy yllättämään Bintangin,
se saattaa saada etulyöntiaseman.
Koska hedelmiä on niukasti,
Diann keskittyy hyönteisiin.
Millä tekniikalla?
Ärsyttämällä muurahaisia,
kunnes ne tarttuvat kiinni turkkiin.
Viedään ne suuhun.
Näin hankitaan herkullista syötävää.
Bimo repii muurahaispesän toisen puolen kokonaan irti.
Se ärsyttää niitä todella.
Bimo saattaa katua tekosiaan.
Sen nuori iho on ohuempi kuin emon,
ja muurahaiset purevat.
Auts!
Pesän sisäänkäynti on siellä, missä vartijamuurahaiset
suurine leukoineen
pitävät majaa.
Kannattaa kokeilla ylempää.
Ehkä löytyy työmuurahaisia.
Niillä on pienemmät leuat.
Kas noin.
Ei läheskään yhtä kivuliasta.
Se muistaa tämän ensi kerralla.
Kylläpä karvaisista käsistä on paljon hyötyä.
Jos ei löydä hyönteisiä,
aina löytyy
syötäviä palmuja.
Ongelmana on,
että niitä kasvaa vain alhaalla.
Indah muistaa keränneensä niitä Diannin kanssa.
Mutta Diann osasi etsiä niitä
viidakon avoimista osista.
Ja…
varsin hyvästä syystä.
Tämän lähemmäs tiikeriä
Indah ei enää halua päätyä.
Ruokaa on ollut niukasti jo kuukausien ajan,
ja sade on juuri sitä, mitä tarvitaan
tuottamaan hedelmiä
ja päättämään tämä hedelmätön jakso.
Bimolle ja Diannille
pilvien kerääntyminen taivaalle on hyvä merkki.
Nälkäisen kauden loppu
häämöttää jo.
Nyt on kuitenkin
pysyteltävä kuivana.
Jotkut selviävät myrskystä tekemällä sateenvarjoja.
Ja jos sade vain jatkuu,
aina voi mennä takaisin sänkyyn.
Jos ei osaa tehdä sateenvarjoa,
sitten ei auta muu kuin hymyillä ja kestää.
Kun sade vihdoin lakkaa,
Bintang kuulee jonkun lähestyvän.
Se on se ulkopuolinen.
Se on myrskyn suojissa
tunkeutunut Bintangin alueelle
tarkistamaan tilanteen.
Bintangin on vastattava haasteeseen.
Aikuiset urokset ovat niin voimakkaita,
että lähitaistelu voi olla hengenvaarallista.
Sitä vältetään, jos mahdollista.
Mutta jos Bintang ei ryhdy toimiin nyt,
se saattaa menettää asemansa.
Bintang painaa haastajaa alemmas,
mutta maa on viimeinen paikka, johon kumpikaan uros haluaa päätyä.
Kovan taistelun tuloksena
Bintang on ajanut tulokkaan pois.
Se miettii kahdesti, ennen kuin palaa.
Sade on täyttänyt juomapaikkoja.
Turvallisimmat ovat korkealla latvustossa,
joista VIP-asukkaiden on helppo ahmia kaikki loppuun.
Bimo on janoinen,
mutta se joutuu odottamaan,
että emo uskaltautuu purolle.
Vesi on viileää ja maistuu ihanalta,
mutta aivan liian vaarallisessa paikassa.
Rafi juo Rubyn vettä korkealta puun kolosta,
hyvän matkan päässä tiikereistä.
Kuningatar Ruby ei haluaisi jakaa sitä
edes poikansa kanssa.
Indahkin haluaa juotavaa,
mutta se on edelleen vaarallisella alueella,
jossa näkyvyys on huono
ja aluskasvillisuudessa voi piileskellä saalistajia.
Tiikeri ei kuulosta olevan lähellä.
Sillä on aikaa juoda,
jos tuo on ainoa tiikeri.
Tällä pärjää taas hetken.
Se on alkanut päästä jyvälle yksinelosta.
Myrskyn jälkeen
alueelle on ilmaantunut uusi uros.
Tämä tässä
on Harto.
Sillä ei ole niin pulleita poskia kuin joillakin muilla uroksilla,
sitä koko ajan
vähän kutittaa,
ja varmasti henkikin haisee.
Mutta…
Se on lisääntymisikäinen
ja tullut alueelle etsimään kumppania.
Diann on juuri sopivan ikäinen.
On parasta antaa hyvä ensivaikutelma.
Juuri nyt
se esittää orankiversion
tanssilattialla kompastumisesta
ja juoman läikyttämisestä
daamin päälle.
Diannin mielestä
Harto saattoi olla pelottava näky.
Jotkut urokset voivat olla aggressiivisia.
Bimon vaistot käskevät suojella emoa.
Mutta…
Harto ei olekaan raju.
Se haluaa vain selvittää, onko Diann valmis uuteen raskauteen.
Uros huomaa, ettei naaras ole hedelmällinen,
mikä on epätodennäköistäkin,
kun Bimo on niin pieni vielä.
Harton täytyy vain odottaa muutama vuosi
uutta mahdollisuutta.
Sille sopii, että kosiskelu kestää pitkään.
Eikä Diann kovin sanoin kieltäytynytkään.
Sateenkerääjäkasvit sekoittavat sadevettä
ruoansulatusnesteisiin,
joka muuttaa kaikki niihin putoavat hyönteiset
ötökkäkeitoksi.
Yksinkertainen resepti,
jota en aio kokeilla kotona.
Mutta Hartolle
proteiinipirtelö maistuu.
Se on päättänyt jäädä vielä joksikin aikaa.
Jos se haluaa tehdä vaikutuksen Dianniin,
on hyvä kasvattaa lihasmassaa.
Indah, naapuruston tulokas,
opettelee uusia kikkoja.
Vettä voisi hankkia näinkin.
Se on fiksua
ja turvallisempaa kuin virrasta.
Se aikoo yrittää,
jos Hartolta jää mitään.
Noin iso oranki tarvitsee paljon nestettä.
On aika katsoa, mitä Hartolta on jäänyt.
Niinpä.
Näyttää vanhalta,
mutta periaatetta voi testata.
Toimii.
Jos on älliä oppia muilta,
viidakko on kuin suuri luokkahuone.
Jopa malaijikarhulla on jotain annettavaa.
Jos lähellä on hunajaa,
voi luottaa karhuun
sen löytämisessä.
Sen pitkät kynnet sopivat erinomaisesti mehiläispesien auki repimiseen.
Indah on seurannut sitä puille, joiden sisällä on mehiläispesiä.
Mutta ilman kynsiä
homma voi käydä vaikeaksi.
Se katkaisee oksan
ja alkaa muotoilla sitä.
Uskomatonta,
se teki työkalun, jolla pääsee syvälle puun sisään
ja pääsee käsiksi muniin ja hunajaan.
Sinne ei ylettyisi edes karhun kynsi.
Indah löysi hunajaa seuraamalla karhua.
Mutta se oppi keräämään sitä
aivan itse.
Orangit eri alueilla
opettavat toisilleen erilaisia taitoja,
kuten kulttuuri tekee
ihmismaailmassa.
Tämän seurauksena
ne osaavat käyttää lähes 30 erilaista työkalua.
Vaikuttavaa.
Haluaapa sitten hunajaa
tai muurahaisia,
kaikkeen tässä metsässä on oma konstinsa.
Kunhan vain joku näyttää.
Indah on oppinut paljon emoltaan,
mutta se tarvitsee nyt uusia inspiraation lähteitä.
Tässä tulee taas Harto,
joka on edelleen alueella.
Nyt, kun Indah on nähnyt yhden sen ovelista kikoistaan,
se tietää, että urosta kannattaa tarkkailla.
Myös Diann on Harton jäljillä
ja seuraa sitä etäältä.
Diann on ihastunut siihen.
Uskomatonta.
Harto on pyydystänyt hidaslorin
välttäen sen myrkyllisen pureman.
Orangit ovat hitaita,
mutta hidaslori oli
vieläkin hitaampi.
Indah saapuu ensimmäisenä ja haluaa maistaa.
Mutta Harto
ei halua jakaa omastaan.
Nyt Diannkin on ilmestynyt paikalle.
Etuilu tyttären edessä ei ole kovin kivaa,
mutta tarjolla on harvinaista herkkua.
Ja koska Harto kosiskelee Diannia,
tämä odottaa pikku lahjaa.
Nyt on Harton tilaisuus voittaa Diann puolelleen.
Harto näyttää kuitenkin asettavan ruuan
rakkauden edelle.
Diann ei saa mitään.
Harto.
Harto, nyt menee pieleen.
Treffeille ei tuoda suklaata
ja syödä sitä sitten itse!
Tätä naista ei ole vaikea tulkita.
Sekin haluaa osansa.
Anna nyt vähän!
Toivotaan, ettei Bimo opettele naaraiden iskemistä
Hartolta.
No niin, kaveri. Tämä on viimeinen mahdollisuutesi.
Kamu hei.
Miten noloa.
Harto on unohtanut täysin hyvät tavat.
Bimo, kun on aika rakastua,
tässä on esimerkki siitä, miten ei pidä toimia.
Mitä tulevaisuus tuokaan,
on selvää, ettei Diann
ole osa sitä.
Rakkaus ei ole Harton ainoa haaste.
Sen pelleily on herättänyt jonkun toisenkin huomion.
Bintang ei näe siinä mitään hauskaa.
Iso kaveri kuuli metelin, joka tuli lori-juhlista,
ja Harton on parasta olla poissa, kun Bintang saapuu.
Meteli tuli tältä alueelta.
Jos Harto on fiksu, se häipyy nopeasti.
Harto ei ole vielä valmis.
Se heiluttaa oksaa
ärsyttääkseen Bintangia.
Bintang vaikuttaa rennolta.
Se on huomannut, että kyseessä on vain Harto,
ei kukaan ulkopuolinen.
Sitä ei enää jaksa kiinnostaa.
Harto voi pöyhkeillä, minkä lystää.
Kaikki tietävät, kuka täällä on pomo.
Ihan sama.
Harto ymmärtää viimein yskän
ja lähtee.
Indahille
Harton käynti ja saaliin ympärille kerääntyminen
voi olla odottamaton etu.
Se toi perheen jälleen yhteen.
Loistava tilaisuus viettää aikaa rakkaan pikkuveljen kanssa.
Indah on kaivannut Bimoa, joten tämä on täydellinen tilaisuus
viettää laatuaikaa yhdessä.
Kuin ne eivät olisi olleetkaan erossa.
Kaikki ne tarinat siitä, että oranki viihtyisi yksin, eivät ehkä olekaan totta.
Tällaiset jälleennäkemiset kertovat aivan päinvastaista.
Rakkaus hauskanpitoon, ystävyys ja perhe on meille kaikille tuttua.
Se ei kuitenkaan voi kestää ikuisesti.
Kun Indah palaa arkeen yksin,
perheestä erossa olo tuntuu enemmän kuin koskaan.
Voisiko seurankaipuuseen
vastata joku, jota se ei ole koskaan ennen tavannut?
Zaki on saapunut alueelle.
Nuori uros on myös juuri lähtenyt kotoa.
Aivan kuten Indah, sekin vasta totuttelee elämään yksin ja kaipaisi ystävää.
Indah tuntee alueen paremmin kuin Zaki.
Naaraana se asuu lähellä paikkaa, jossa kasvoi.
Nuoret urokset lähtevät pidemmälle emojensa luota.
Zaki siis hyötyy ystävyydestä eniten.
Zaki, puhuin ystävyydestä.
Älä viitsi, kaveri.
Viimeaikainen ruokapula näyttää saaneen kaikki haluttomiksi jakamaan omastaan.
Kaksikko on löytänyt termiittejä, jotka eivät ole varsinaisesti lihaa,
mutta Zaki ei silti halua, että Indah saisi yhtään.
Sen mielestä hyönteiset kuuluvat sille itselleen.
Näyttää siltä, että kaikilla uroksilla on hieman ongelmia jakamisen kanssa.
Indah ei ole mikään helppo vastus.
Se on päättänyt saada osuutensa.
Älkäähän nyt.
Mitä vanhempannekin sanoisivat?
Hyvä pala.
Jospa antaisit Indahille ihan vähän.
Ei ole vielä liian myöhäistä korjata tilanne.
Hyvä poika.
Ehkä kyse oli vain tähteistä, mutta hei, se on hyvä alku.
Indahin paikallistuntemuksen ja Zakin voimien ansiosta
ne pärjäävät paremmin yhdessä.
Varsinkin, jos ne aikovat tarttua tulevaan tilaisuuteen.
Sateen jälkeen
cemenang-puu on ensimmäinen, joka tuottaa hedelmää.
Mutta se ei ole varsinaisesti valmisruokaa.
Palot leviävät veden, eivät eläinten välityksellä.
Toisin kuin useita muita hedelmiä, niitä on vaikea syödä.
Se ei ole ongelma isokokoiselle Bintangille.
Sillä ja puilla on yhteinen historia.
Sen voimakkaat leuat pystyvät hedelmän kovaan ulkokuoreen.
Sisällä olevat karvat ovat kuitenkin ihan eri juttu.
Ne ovat ärsyttäviä riippumatta siitä, kuinka iso on.
Onneksi sisällä piilossa olevat siemenet ovat ravitsevia,
vaikkakaan eivät kovin herkullisia.
Kun ne kypsyvät, syntyy halkeama,
josta muodostuu aukko sisään hedelmään.
Diannilla on oma menetelmänsä.
Kun hedelmä on haljennut, sitä voi avata hieman leveämmälle.
Sitten tikulla voi yrittää
päästä käsiksi sisällä oleviin siemeniin ohi ärsyttävien karvojen.
Bimo tarkkailee ja oppii,
mutta ei pysty tekemään samaa ainakaan viiteen vuoteen.
Diann on taitava työkalujen käytössä.
Toisin kuin yläluokan naaraat,
se tarvitsee kaikki mahdolliset keinot ansaitakseen elantonsa.
Tekniikka on erittäin ovela,
eivätkä sitä muualta tulevat osaakaan.
Joo, tarkoitan sinua, Zaki.
Ei, kaveri, hampaat menevät rikki.
Vain Bintang pystyy rikkomaan ne noin.
Indah tietää emon salaisuuden.
Se näyttää uudelle ystävälleen, miten se tehdään.
Jos ei halua suuhunsa piikkejä, tämä on oikea tapa.
Zaki seuraa tarkasti jokaista liikettä.
Se taitaa olla vaikuttunut.
Todella vaikuttunut.
Ehkä se aliarvioi naaraan.
Indahin kyvykäs cemenang-hedelmän käsittely
on käännekohta Zakin käytöksessä.
Sen olemus muuttuu lempeämmäksi ja kunnioittavammaksi.
Tulevina kuukausina
niistä tulee erottamattomat.
Ne kulkevat yhdessä, pitävät toisistaan huolta
ja yhdistävät voimansa ongelmien ratkaisemiseksi.
Sillä siitä ystävyydessä on kyse.
Cemenangit eivät kestä kauan.
Pian kaikilla on jälleen pulaa ruuasta.
Siitä kärsivät jopa kuningatar Ruby ja Rafi.
Korkea asema ei merkitse mitään, kun jaettavaa ei ole.
Mitä pienempiä hyönteiset ovat, sitä kauemmin niiden kerääminen kestää.
Ruokaa on nyt vähemmän kuin koskaan.
Helppoja aterioita ei ole tarjolla kenellekään.
Bintang turvautuu kaarnaan.
Runsaasti kuitua,
mutta ei juuri muuta.
Indah huomaa, että mahla, jota valuu kuorituista rungoista,
on syötävää,
vaikkakin kumimaista,
eikä se täytä kunnolla.
Kaikki leikit ja vierailut ovat loppuneet.
Kaikki kulkevat mahdollisimman vähän energian säästämiseksi.
Sarvinokat ovat Diannille merkki.
Kun lintuparvi lentää samaan suuntaan, se voi tarkoittaa vain yhtä asiaa.
Viikunapuun hedelmät ovat vihdoin kypsiä.
Linnut löytävät hedelmät aina ensimmäisinä.
Seuraamalla niitä Diann voi ehtiä paikalle ennen kilpailijoitaan.
Indah saapuu seuraavaksi.
Se oppi linnuista emoltaan.
Alhainen asema on pakottanut ne selviytymään omalla nokkeluudellaan
tämän suuren viidakon haasteista.
Kaikki eläimet saavat pian tietää tästä puusta,
jos ne ovat olleet tarkkaavaisia.
Diannilla, Bimolla ja Indahilla etuna on, että ne ovat päässeet liikkeelle ajoissa
ennen kuin kuninkaalliset saapuvat ja vievät kaiken itselleen.
Hedelmät ovat täydellisiä.
Sieltä tulevat Ruby ja Rafi.
Ne ottavat yleensä kaiken itselleen.
Diann perääntyy odottaen, että se ajetaan pois.
Mutta Indah odottaa hetken.
Ruby näyttää rennolta.
Kun ruokaa riittää kaikille, ei ole syytä riidellä.
Puu on valtava, ja se on täynnä hedelmiä.
Kaikille riittää runsaasti ruokaa asemasta riippumatta.
Rafi vilkuilee Bimoa.
Ne eivät yleensä saa olla näin lähellä toisiaan.
Mutta vanhemmat eivät näytä estävän.
Ehkä tämä onkin tilaisuus hankkia ystävä.
Viime kuukaudet ovat olleet kaikille yksinäistä aikaa.
Diann on edelleen varovainen.
Se pääsee harvoin näin lähelle Rubyä ilman ongelmia.
Tämä on ensimmäinen kerta, kun pojat ovat saaneet leikkiä yhdessä.
Se on molemmille erityinen hetki.
Bimo on aina pelännyt Rubyä.
Mutta hedelmät ovat muuttaneet kaiken.
Ne ovat poistaneet vanhat vihamielisyydet
ja tuoneet kaikki yhteen.
Tätä päivää kumpikaan pojista ei unohda.
Ainakaan vähään aikaan.
Hedelmät ovat niin hyviä, että jopa Bintang pitää tauon raskaan päivän jälkeen
ja tulee mukaan juhliin.
Hyvät ajat ovat vihdoin palanneet.
Tällä kertaa ketään ei jätetä ulkopuolelle.
Tiedättekö mitä?
Tämä näyttää yhteisöltä.
Orangit saattavat viettää paljon aikaa hajallaan viidakossa,
mutta tarvitaan vain hedelmäjuhla, ja kaikki kokoontuvat yhteen.
Nyt ne voivat paljastaa todellisen luonteensa.
Ne ovat pohjimmiltaan sosiaalisia eläimiä.
Hupsista keikkaa.
Pojat ovat solmineet ystävyyssuhteen, joka saattaa kestää vuosia.
Ainakin siihen asti, kunnes ne lähtevät emojensa luota 9- tai 10-vuotiaina
ja lähtevät viidakkoon etsimään omia valtakuntiaan,
jotka voivat sijaita useiden kilometrien päässä.
Lopulta Diannin on aika lähteä.
Se menee etsimään lisää hedelmiä, jotta saisi painoa,
ennen kuin varastot ehtyvät, ja Rubyn mieliala muuttuu.
Se tarkoittaa, että myös Bimon on lähdettävä.
Rafi ei halua, että leikki loppuu.
Seurallisen apinan elämä viidakossa on usein vaikeaa.
Ruby näytti nauttivan siitä, että sen poikanen piti hauskaa ja sai ystävän.
Kuka tietää?
Ehkä se antaa Diannin perheelle luvan tulla käymään useammin.
Mitä Indahiin tulee…
Se tekee yhä silloin tällöin virheitä.
Mutta nyt sillä on Zaki, joka auttaa ongelmissa.
Kun ruokaa on enemmän, ne voivat kulkea enemmän
ja oppivat tuntemaan viidakkoaan.
Ne voivat myös keskittyä suhteeseensa.
Pari viettääkin jokaisen mahdollisen hetken yhdessä.
On jopa merkkejä siitä, että tästä on tulossa enemmän kuin ystävyyttä.
Kuka tietää, ehkä Zakista tulee jonain päivänä Indahin poikasten isä.
Jos ne saavat Zakin voimat ja Indahin taidot, niillä on valoisa tulevaisuus.
Kun ensimmäiset tutkimusmatkailijat näkivät punakarvaiset serkkumme,
olemme sen jälkeen oppineet niistä paljon.
Ne eivät ole lainkaan niitä yksinäisiä olentoja, joiksi niitä luulimme.
Niiden yhteisö ja kulttuuri ovat rikkaampia kuin saatoimme kuvitella.
Niin kauan kuin nämä upeat viidakot ovat olemassa, on myös orankeja.
Villeinä, vapaina ja täynnä yllätyksiä.
NÄIN VOIT AUTTAA ORANKEJA. LUE LISÄÄ: www.sumatranorangutan.org
Käännös: Kirsi Tuittu